**Rendkívül sikeres első negyedévet zárt a Ford Magyarországon**

* 2018 első negyedévében 36675 új személyautót és kishaszonjárművet regisztráltak Magyarországon. Ebből a Ford 4568 darabos értékesített személy-, és haszongépjárműve és 12,46 százalékos piacrészesedése 25,9 százalékos növekedést jelent az elmúlt év hasonló időszakához képest.
* A Ford rendkívül sikeres március hónappal, 1955 darabos értékesítéssel, 13,46 százalékos piacrészesedéssel zárta az első negyedévet
* A márciusi Ford sikerhez kiemelkedően járult hozzá a kifutó Focus töretlen népszerűsége.
* A Ford haszongépjárművek iránti egyre növekvő a kereslet, melynek eredményeként a Ford az első negyedévben 1261 darabbal 24,9 százalékos részesedéssel, a legközelebbi versenytárs eredményét messze túlszárnyalva zárt az élen.

**Budapest 2018. április 4.**

Kimagaslóan értékesítési számokat elérve, 9 éves havi értékesítési rekordot megdöntve, rendkívül sikeres március hónappal zárta az első negyedévet hazánkban a Ford: a múlt hónapban Magyarországon gazdára találó 1955 új Ford 13,5 százalékos piaci részesedést jelent a magyarországi személyautó és haszongépjármű piacon.

.

**Focus – 20 éves történelem**

A Ford közel hétmillió Focus-t értékesített az európai piacokon, világszerte pedig 16 millió darab talált gazdára azóta, hogy 1998-ban megjelent az első, forradalmian újnak számító modellgeneráció.

„Vásárlóink túlnyomó részének még mindig nagyon tetszik a most kifutó Focus dinamikus dizájnja; többek közt ez lehet az oka, hogy a Focus szegmensének egyik legnépszerűbb modellje,” - vélekedik Szamosi Viktor a Ford Magyarország ügyvezetője.

„Tavalyi európai eladásainknak majdnem az egyötödét tették ki a közepes méretű családi autók, ami vállalatunk és ügyfeleink számára egyaránt nagyon fontos szegmens. Ezt a trendet kívánjuk meglovagolni az év második felében a holnap a nemzetközi sajtó előtt debütáló általunk valaha gyártott egyik legjobb autóval, a vadonatúj Focus-szal.” – folytatta Szamosi.

„A jelenlegi, még kapható Focus modellt idén nyáron váltja a következő generációs, Ford Focus, mely új korszakot nyit a technológia, a kényelem, a térkínálat és a vezetési élmény terén az európai középméretű autók mezőnyében. Az új Focus öt eltérő egyéniségű modellváltozattal (Trend Titanium, ST-Line, Vignale és Active) érkezik hazánkba. Az első darabok már júniusra megérkeznek a magyarországi márkakereskedésekbe, és őszre, a kombi változat megérkezésével válik majd teljessé a paletta” - tette hozzá Dalos Attila a Ford kereskedelmi igazgatója.

„Idén olyan szerencsés a helyzetünk, hogy decemberig a mostani, közkedvelt Focus változat és a középkategória élére törő új generáció egyszerre lesz elérhető a márkakereskedőinknél.” – mondta Dalos

**A kishaszongépjármű piac**

Idei év első három hónapjában a kishaszongépjárművek piacán összesen 5066 darab új haszonjárművet helyeztek forgalomba Magyarországon. A haszonjármű piac össz. értékesítése 17,8 százalékos növekedést mutatott az első negyedévben, melyből a Ford közel 25 százalékkal vette ki a részét. A Ford az első negyedévben eladott 1261 darab haszongépjárművel továbbra is toronymagasan vezet a magyar piacon. A haszonjárműpiac közel felét (46,3%) adó un. kishaszonjármű szegmensben a Ford Transit és Transit Custom modellekkel összesen 591 darabbal áll az élen. A Pick-up kategóriában, amely a haszonjármű piac negyedét adja, és a haszonjármű piacon belüli részesedése évről évre növekszik – a Ford Ranger az egyeduralkodó, 445 darabos első negyedéves eladott darabszámával 34,8 százalékos részesedést tudhat magáénak.

# # #

***A Ford Motor Company***

*A Ford Motor Company globális autóipari és mobilitási vállalat, amelynek központja a Michigan állambeli Dearborn. Az összesen mintegy 203.000 alkalmazottat foglalkoztató, világszerte 62 gyártóüzemet működtető vállalat alaptevékenysége a Ford személyautók, városi terepjárók (SUV) és haszongépjárművek, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. Amennyiben több információra van szüksége a Ford termékeiről és szolgáltatásairól, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 53.000 alkalmazottat, az összevont, illetve nem összevont közös vállalkozásokkal együtt pedig mintegy 68.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |